[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.10.2005

COM(2005) 495 végleges

Javaslat

A TANÁCS RENDELETE

a Kínai Népköztársaságból származó kerékpárok behozatalára vonatkozó dömpingellenes intézkedések részleges időközi felülvizsgálatának megszüntetéséről

(előterjesztő: a Bizottság)

INDOKOLÁS

A JAVASLAT HÁTTERE

- A javaslat indítékai és céljai

E javaslat a legutóbb a 2004. március 8-i 461/2004/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (a továbbiakban: az alaprendelet) alkalmazására vonatkozik a Kínai Népköztársaságból származó kerékpárok behozatalára vonatkozó eljárás során.

- Általános összefüggések

E javaslat az alaprendelet végrehajtásának összefüggésében készült, és annak a vizsgálatnak az eredménye, amelyre az alaprendeletben megállapított lényeges és eljárási követelményekkel összhangban került sor.

- A javaslat által érintett területet szabályozó hatályos rendelkezések

Az 1095/2005/EK rendelet módosítja a Kínai Népköztársaságból származó kerékpárok behozatalával szembeni végleges dömpingellenes vámokat. A közösségi határparitáson számított, vámkezelés előtti nettó ár tekintetében alkalmazandó jelenlegi vám mértéke 48,5%.

- Az Unió egyéb szakpolitikáival és célkitűzéseivel való összhang

Nem alkalmazható.

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT

- Az érdekelt felekkel történő konzultáció

Az alaprendelet rendelkezéseivel összhangban az eljárásban érdekelt feleknek már módjukban állt megvédeni érdekeiket a vizsgálat során.

- Szakvélemények összegyűjtése és alkalmazása

Nem volt szükség külső szakvéleményre.

- Hatásvizsgálat

E javaslat az alaprendelet végrehajtásának eredménye.

Az alaprendelet általános hatásvizsgálatot nem ír elő, de kimerítő felsorolást tartalmaz azokról a feltételekről, amelyeket meg kell vizsgálni.

A JAVASLAT JOGI ELEMEI

- A javasolt intézkedés összefoglalása

A Bizottság 2005. február 19-én részleges időközi felülvizsgálatot kezdeményezett, amely a kérelmezőt (Giant China Co., Ltd.) illetően a dömping vizsgálatára korlátozódott.

A Bizottság megvizsgálta a kérelmező összes állítását és azokat a körülményeket, amelyek az eredeti intézkedések elrendelése óta jelentősen megváltozhattak.

A vizsgálat feltárta, hogy a kérelmező nem felelt meg a piacgazdasági státusz megadásához szükséges kritériumoknak. Megállapították azt is, hogy a kérelmező nem tett eleget az alaprendelet 9. cikkének (5) bekezdése értelmében meghatározott követelményeknek az egyedi dömpingellenes vámot illetően. Ennek alapján kijelenthető, hogy a dömpingre vonatkozó körülmények nem változtak meg jelentős mértékben az eredeti intézkedések módosításához vezető vizsgálatban alapul vett, a vizsgálati időszakban érvényes feltételekhez képest. Ebből az következik, hogy a Kínai Népköztársaságból származó kerékpároknak a Közösségbe történő behozatalára alkalmazandó dömpingellenes intézkedések részleges időközi felülvizsgálatát meg kell szüntetni a hatályos intézkedések módosítása nélkül.

Ennélfogva javasolt, hogy a Tanács fogadja el a mellékelt, a Hivatalos Lapban közzétenni kívánt, a részleges időközi felülvizsgálat megszüntetéséről szóló rendeletjavaslatot.

- Jogalap

A legutóbb a 2004. március 8-i 461/2004/EK tanácsi rendelettel módosított, az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet.

- A szubszidiaritás elve

A javaslat a Közösség kizárólagos hatásköre alá tartozik. A szubszidiaritás elve ennélfogva nem alkalmazható.

- Az arányosság elve

A javaslat a következő okokból tesz eleget az arányosság elvének.

Az intézkedés formáját a fent említett alaprendelet írja le, és nem hagy teret a nemzeti döntéshozásnak.

Nem szükséges annak feltüntetése, hogy a Közösségre, a nemzeti kormányokra, a regionális és helyi hatóságokra, gazdasági szereplőkre és a polgárokra eső pénzügyi és igazgatási teher hogyan minimalizálható, illetve milyen arányban áll a javaslat célkitűzésével.

- Eszközök kiválasztása

Javasolt eszköz: rendelet.

Más eszköz azért nem lenne megfelelő, mert az alaprendelet nem rendelkezik alternatív lehetőségekről.

Költségvetési kihatás

A javaslat nincs hatással a Közösség költségvetésére.

Javaslat

A TANÁCS RENDELETE

a Kínai Népköztársaságból származó kerékpárok behozatalára vonatkozó dömpingellenes intézkedések részleges időközi felülvizsgálatának megszüntetéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre[1] (a továbbiakban: az alaprendelet) és különösen annak 11. cikke (3) bekezdésére,

tekintettel a Bizottság által a tanácsadó bizottsággal folytatott konzultációt követően benyújtott javaslatra,

mivel:

A. ELJÁRÁS

1. Hatályos intézkedések

1. 1993. szeptember 9-én a Tanács a 2474/93/EGK rendelettel[2] 30,6%-os végleges dömpingellenes vámot vetett ki a Kínai Népköztársaságból (a továbbiakban: KNK) származó kerékpárok behozatalára, (a továbbiakban: eredeti intézkedések). 1997. január 18-án, egy kijátszást vizsgáló eljárás eredményeként ezt a vámot a 71/97/EK tanácsi rendelettel[3] kiterjesztették bizonyos, a KNK-ból származó kerékpáralkatrészekre is.

2. 2000. július 14-én, az alaprendelet 11. cikkének (2) bekezdése szerinti megszűnési felülvizsgálatot követően a Tanács az 1524/2000/EK rendeletben[4] úgy határozott, hogy a fent említett intézkedéseket fenn kell tartani.

3. 2005. július 14-én, az alaprendelet 11. cikkének (3) bekezdése szerinti időközi felülvizsgálatot követően (a továbbiakban: korábbi vizsgálat) a Tanács az 1095/2005/EK rendeletben[5] módosította a KNK-ból származó kerékpárok behozatalára vonatkozó végleges dömpingellenes vámot. A KNK-ból származó kerékpárok behozatala esetében a vámkezelés előtti, közösségi határparitáson számított nettó árra alkalmazandó dömpingellenes vám módosított mértéke 48,5%.

2. A jelenlegi vizsgálat

4. A Bizottság kérelmet kapott a Giant China Co., Ltd.-tól (a továbbiakban: a kérelmező) az alaprendelet 11. cikkének (3) bekezdése értelmében történő részleges időközi felülvizsgálatra.

5. A kérelem azon, a kérelmező által szolgáltatott nyilvánvaló bizonyítékon alapult, hogy az intézkedések bevezetésének alapját képező körülmények megváltoztak, és ezek a változások tartósnak bizonyulnak. A kérelmező többek között azt állította, hogy a piacgazdasági státuszra vonatkozó körülmények jelentős mértékben megváltoztak. A kérelmező különösen azt állította, hogy ezúttal eleget tett az alaprendelet 2. cikke (7) bekezdése b) pontja értelmében meghatározott követelményeknek a piacgazdasági státusz elnyerését illetően. Továbbá a kérelmező bizonyítékot szolgáltatott arra vonatkozóan, hogy az önköltségén/hazai árain alapuló rendes érték és a kibővült Európai Unióra érvényes exportárainak összehasonlítása a jelenlegi intézkedések szintjénél jóval alacsonyabb dömpingkülönbözethez vezetne. Ezzel összhangban a kérelmező azt állította, hogy a dömping ellensúlyozása céljából az intézkedés jelenlegi szinten történő fenntartása már nem szükséges.

6. 2005. február 19-én, a tanácsadó bizottsággal folytatott konzultációt követően a Bizottság az Európai Unió Hivatalos Lapjában közzétett értesítés[6] útján részleges időközi felülvizsgálatot kezdeményezett, amely annak megvizsgálására korlátozódott, hogy a kérelmező az alaprendelet 2. cikke (7) bekezdésének c) pontjában meghatározottak szerint piacgazdasági feltételek alapján működött-e, illetve a kérelmező eleget tett-e az alaprendelet 9. cikkének (5) bekezdése értelmében meghatározott követelményeknek az egyedi vámot illetően.

7. A Bizottság az alaprendelet 2. cikke (7) bekezdésének megfelelően egy kérdőívet és egy, a piacgazdasági státuszt igénylő lapot küldött a kérelmezőnek.

8. A vizsgálat a 2004. január 1. és 2004. december 31. közötti időszakra (a továbbiakban: vizsgálati időszak vagy IP) terjedt ki.

3. A vizsgálat által érintett felek

9. A felülvizsgálat megindításáról a Bizottság hivatalosan értesítette az exportáló termelőt, az exportáló ország képviselőit és a Közösség termelőit. Az érdekelt felek lehetőséget kaptak észrevételeik írásban történő ismertetésére, információk benyújtására, alátámasztó bizonyítékok szolgáltatására, valamint meghallgatásuknak a vizsgálat kezdeményezéséről szóló közleményben meghatározott határidőn belül történő kérelmezésére. Minden olyan érdekelt fél, aki kérelmezte és megindokolta a meghallgatásra való igényét, szóbeli meghallgatáson vehetett részt.

B. AZ ÉRINTETT TERMÉK

10. Az érintett termék azonos az eredeti és a korábbi vizsgálatok alá tartozókkal, mégpedig a nem motoros, és jelenleg a 8712 00 10, a 8712 00 30 és a 8712 00 80 KN-kódok alá besorolható kétkerekű, illetve más kerékpárokkal (beleértve a háromkerekű szállító kerékpárokat). Nem vált ismertté olyan bizonyíték, amely az érintett termékkel kapcsolatos körülményeknek az intézkedések elrendelése óta bekövetkezett jelentős változására engedne következtetni.

C. A VIZSGÁLAT EREDMÉNYE

1. Piacgazdasági státusz

11. Az 1095/2005 tanácsi rendelettel lezárt vizsgálat keretében megállapításra került, hogy a piacgazdasági státuszt kérelmező KNK-beli exportáló termelők az említett rendelet (31) és (32) preambulumbekezdésében megfogalmazott okokból kifolyólag nem felelnek meg az alaprendelet 2. cikke (7) bekezdésének c) pontjában meghatározott kritériumoknak. E vizsgálat keretében a kérelmező egyike volt azon vállalatoknak, amelyektől megtagadták a piacgazdasági státuszt.

12. Tekintettel a tényre, hogy a korábbi vizsgálat piacgazdasági státuszra vonatkozó kérelmeit illető megállapítások 2004-ben, azaz a jelenlegi vizsgálat IP-je során is érvényesek maradnak, a tanácsadó bizottsággal folytatott konzultációt követően döntés született, hogy a kérelmezőnek nem adják meg a piacgazdasági státuszt, mivel nem felel meg az alaprendelet 2. cikke (7) bekezdése c) pontjában rögzített kritériumoknak.

2. Egyéni elbánás

13. A korábbi vizsgálat keretében azt is megállapították, hogy az egyéni elbánást kérelmező kínai exportáló termelők az 1095/2005 rendelet (45)–(47) preambulumbekezdésében megfogalmazott okokból kifolyólag nem feleltek meg az alaprendelet 9. cikkének (5) bekezdésében meghatározott, az egyéni elbánáshoz szükséges követelményeknek.

14. A kérelmező egyike volt azoknak a vállalatoknak, amelyek nem feleltek meg az egyéni elbánáshoz szükséges követelményeknek a korábbi vizsgálat keretében és ezen vizsgálat megállapításai érvényesek maradnak a jelenlegi vizsgálat IP-je során is. E tekintetben megállapították, hogy az összes KNK-beli exportáló termelő jelentős állami ellenőrzés alatt állt az érintett termék exportárainak és -mennyiségeinek meghatározása szempontjából, ahogyan az a (13) preambulumbekezdésben szerepel. Ezért arra a következtetésre jutottak, hogy a kérelmező nem felel meg az egyéni elbánáshoz szükséges követelményeknek a jelenlegi vizsgálat keretében.

3. Következtetés

15. Tekintettel a fentiekre, a kérelmezőnek nem lehetett megadni sem a piacgazdasági státuszt, sem az egyéni elbánást. Ennek alapján kijelenthető, hogy a kérelmező esetében a dömpingre vonatkozó körülmények nem változtak meg jelentős mértékben az intézkedések módosításához vezető vizsgálatban alapul vett, a vizsgálati időszakban érvényes feltételekhez képest. Ebből az következik, hogy a Kínai Népköztársaságból származó kerékpároknak a Közösségbe történő behozatalára alkalmazandó dömpingellenes intézkedések részleges időközi felülvizsgálatát meg kell szüntetni a hatályos intézkedések módosítása nélkül,

ELFOGADTA EZT A RENDELETET:

1. cikk

1. Ezennel megszüntetésre kerül a Kínai Népköztársaságból származó kerékpárok behozatalára kivetett dömpingellenes vám részleges időközi felülvizsgálata.

2. A legutóbb a 2005. július 12-i 1095/2005/EK rendelettel módosított 2000. július 10-i 1524/2000/EK rendelettel kivetett végleges dömpingellenes vámot fenn kell tartani.

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, (…)-án/-én.

a Tanács részéről

az elnök

[1] HL L 56., 1996.3.6., 1. o. A legutóbb a 461/2004/EK rendelettel (HL L 77., 2004.3.13., 12. o.) módosított rendelet.

[2] HL L 228., 1993.9.9., 1. o.

[3] HL L 16., 1997.1.18., 55. o.

[4] HL L 175., 2000.7.14., 39. o.

[5] HL L 183., 2005.7.14., 1. o.

[6] HL C 44., 2005.2.19., 24. o.